Presidentja Jahjaga viziton kishën e Nolit në Boston
Presidentja e Kosovës pati një takim të përzemërt me pjesmarrësit në meshë dhe u njoh me familjet shqiptare të Bostonit
Presidentja e Kosovës, Atifete Jahjaga e vizitoi Kishën e Shën Gjergjit në Boston me kërkesën e saj, për emrin që ky institucion ka mes shqiptarëve të Amerikës. Presidentja Jahjaga u prit nga Kancelari i kishës së Shën Gjergjit, At Artur Liolin, një personalitet i njohur në komunitetin shqiptar të Bostonit dhe të Amerikës si dhe nga Peshkopi Nikon, një ndër përfaqësuesit e ortodoksisë në pjesën verilindore të Shteteve të Bashkuara. Dekadën e fundit, komunitetit të shqiptarëve të Bostonit i janë shtuar shumë shqiptarë nga Kosova, të cilët në pritjen për Presidenten Jahjaga përfaqësoheshin edhe nga tri vajza të veshura me kostume popullore. Presidentja mori pjesë në meshën e së dielës që u mbajt në këtë kishë historike për shqiptarët. At Arthur Liolin i uroi asaj mirëseardhjen, duke përkujtuar traditën e kësaj kishe të themeluar nga Fan Noli: Presidentja Jahjaga e quajti Kishën e Shën Gjergjit pjesë të gjithë historisë shqiptare: Presidentja Jahjaga falenderoi komunitetin shqiptar të Amerikës për ndihmën e dhënë për pavarësinë e Kosovës. Pa këtë ndihmë, pa ndihmën e Shteteve të Bashkuara, rruga e Kosovës do të ishte shumë e vështirë dhe e mundimshme, tha zonja Jahjaga. Ajo bëri thirrje që të rinjtë shqiptarë në Amerikë të japin kontribut për Kosovën. Donacionet e kësaj të diele në Kishë do të përdoren për një qëllim humanitar. Do të ndihmohet një djalë nga Kosova, siç njoftoi At Liolini: Zonja Jahjaga pati një takim të përzemërt me pjesmarrësit në meshë dhe u njoh me familjet shqiptare të Bostonit që e kanë kishën e Nolit si një vatër të madhe ku mblidhen të dielave dhe në raste të tjera. thotë Stefan Koçi, Konsull nderi i Shqipërisë në Boston. Presidentja bëri pastaj një vizitë në Forest Hill, ku ndodhen varret e dy udhëheqësve historikë të komunitetit shqiptar të Amerikës, Fan Noli dhe Faik Konica. Presidente Jahjaga bëri një vlerësim për Nolin: Në fund të vizitës, ajo vendosi një kurorë në varrin e dikurshëm të Faik Konicës, ku ndodhet shenja përkujtimore. Nesër, Presidentja e Kosovës do të mbajë një ligjëratë në Dartmouth College, në Hanover të shtetit New Hampshire, ndërsa më 9 mars, ajo do të flasë në takimin e nivelit të lartë të grave udhëheqëse në Nju Jork.